Požerūnų pėsčiųjų tiltas
Požerūnų pėsčiųjų tiltas – pėsčiųjų ir dviratininkų tiltas, 2014 m. pastatytas per Ežeruonos upę Tauragės rajone, jungiantis Požerūnų ir Staiginės kaimus, maždaug pusiaukelėje tarp Tauragės ir Lauksargių. Tiltas stūkso istorinėje 1812 m. Tauragės konvencijos pasirašymo vietoje, senojo kelio Tauragės dvaras–Tilžė atkarpoje. Pėstiesiems ir dviratininkams nutiestas takas su tiltu jungia abiejuose krantuose stovinčius konvencijos atminimo paminklus. Dešiniajame krante tiltas pasiekiamas nuo kelių  199  Tauragė–Žygaičiai–Vainutas  ir A12 žiedinės sankryžos (0,7 km į pietryčius), kairiajame – iš kelio A12 pagal lankytino objekto rodyklę, pro Staiginės kapines (1,5 km).